**Navn på modtager**

**VEDR.: Ledige boliger på botilbuddet Herluf**

**Herluf er et godkendt botilbud efter Serviceloven §§ 66/107 hvor målgruppen er unge med funktionsnedsættelser mellem 16-30 år**

**Vi har for nuværende ledige boliger, som vi gerne vil tilbyde jeres borgere hvis I aktuelt har et behov. Vi har derudover et godt samarbejde med udbydere af særlig tilrettelagt ungdomsuddannelse (STU)**

**Vores otte solistboliger er beliggende i henholdsvis Vanløse og Brønshøj Husum. Vi har udelukkende uddannede pædagoger og arbejder ud fra en narrativ tilgang.**

**For yderligere information, se vores hjemmeside.**

[**www.herlufskolen.dk**](http://www.herlufskolen.dk)

**I er også velkommen til at kontakte os, hvis I har uddybende spørgsmål til vores faglige arbejde.**

**De bedste hilsner**

**Sisse, Lars og Søren**

Herlufskolen  
Esromgade 15, 4  
2200 København N  
+ 45 53 83 13 46   
admin@herlufskolen.dk

**Når vi modtager en borger, laver vi en målsætning ud fra nedenstående fire faser. Dette gør vi med udgangspunkt i, at borgeren kun skal være hos os i to til tre år, for at blive klar til livet efter Herluf.**

**Indflytningsfasen vurderes at tage 1-2 måneder:**

Når en ny beboer flytter ind på botilbuddet Herluf er der fokus på, at der er et samarbejde med borgerens øvrige netværk, herunder familie og det professionelle netværk, så alle relevante personer i og omkring borgeren kommer med den fornødne viden, der sikrer en god indflytning. Derudover bliver beboeren støttet i, at blive tilmeldt folkeregister, praktiserende læge, jobcenter ved ledighed, eller hvis beboeren ikke er i et specifikt tilbud. Beboeren præsenteres for lokalområdet, herunder offentlig transport og indkøbsmuligheder. Herluf hjælper beboeren med at indrette sin bolig og beboeren støttes i blive tilmeldt husleje, varme, TV og internet mv via sin bank.

**Etableringsfasen vurderes at tage 3-5 måneder:**

Efter ca. en måned påbegynder etableringsfasen. Her er der fokus på at beboeren lærer det pædagogiske personale på Herluf at kende, og der arbejdes på at beboeren oplever tryghed i relationen. Det er også her der fokuseres på ønsker for fremtiden, uddannelse og job. Til det udarbejdes en plan i samarbejde med beboer og jobcenter. Det er ligeledes den periode hvor Herluf præsenterer beboeren for de aktiviteter, der forefindes i nærmiljøet, samt støtter beboeren i de specifikke ønsker, der måtte være i forhold til sociale aktiviteter af enhver art.

**Driftsfasen 1-2 år:**

Driftsfasen er den lange periode der herefter følger, hvor Herluf dissekerer de indsatsmål som kommunen har bestilt, via handleplan eller voksenudredningsmetoden. Sammen med beboeren udarbejder vi en plan for hvordan vi kan arbejde konkret med indsatsmål og hvordan vi følger op på de enkelte indsatsmål løbende i processen. Vi vil etablere ugentlige aftaler med beboeren og der vil blive lagt en individuel plan for hvordan vi arbejder med mål og udvikling, som beboeren inddrages i og er medansvarlig for. Vi vil ligeledes analysere på de iværksatte tiltag en gang hver måned via en samtale med beboer. I samme periode er der opfølgningssamtaler med sagsbehandler, en til to gange årligt, hvor indsatsmål drøftes, vurderes og eventuelt justeres. Der er mulighed for, at forlænge driftsfasen, hvis det skønnes aktuelt og relevant.

**Udflytningsfasen vurderes at tage 4-6 måneder:**

I udflytningsfasen er der fokus på alle de aktiviteter, der har været iværksat og hvilke fremskridt der er opnået i den periode beboeren har boet på Herluf. Beboeren kan i den periode afprøve sig selv i en mere selvstændig boform, hvor der justeres ned for den daglige støtte. Herluf udarbejder en rapport/konklusion for hele den periode, hvor beboer har haft ophold på botilbuddet. Rapporten/konklusionen skal give et samlet billede af de progressioner beboeren har gennemgået og sikrer et dybdegående billede af beboerens ressourcer og begrænsninger i relation til fremtidig boform og livsførelse.